**APLICAȚII FISCALITATE**

*Impozitul pe venituri din activități independente*

*Impozitul pe venituri din salarii*

**1.** O persoană fizică înregistrează la sfârșitul lunii iunie 2012 următoarele venituri și cheltuieli din activități independente:

* venituri din vânzări = 30.000 lei
* venituri sub formă de dobânzi din creanțe comerciale = 800 lei;
* venituri din donații = 7.000 lei
* cheltuieli cu achiziționarea de materii prime = 15.000 lei;
* cheltuieli cu amortizarea = 1.000 lei;
* cheltuieli cu bunuri utilizate de contribuabil în scop personal = 220 lei;
* cheltuieli cu dobânzile la credite bancare = 300 lei;
* penalități datorate autorităților române = 180 lei.

Calculați impozitul datorat de contribuabil pentru luna iunie 2012.

R: V net = 14.500 lei; **I V act indep = 2.320 lei**

**2.** O persoană fizică înregistrează la sfârșitul lunii octombrie 2012 următoarele venituri și cheltuieli din activități independente:

* venituri din vânzări = 80.000 lei
* sume primite din împrumuturi de la p.j. = 5.000 lei;
* venituri din sponsorizări = 500 lei
* cheltuieli cu achiziționarea de materiale = 40.000 lei;
* cheltuielile pentru prestarea de servicii pentru clienţi = 300 lei;
* cheltuieli de protocol = 2.300 lei;
* cotizații plătite la asociații profesionale = 100 lei
* cheltuieli de sponsorizare = 100 lei
* bunuri constatate lipsă din gestiune (neimputabile și neasigurate) = 285 lei;
* amenzi datorate autorităților române = 3.000 lei.

Calculați impozitul datorat de contribuabil pentru luna iunie 2012.

R: V net = 38.706 lei; **I V act indep = 6.193 lei**

**3.** Un contribuabil, angajat al unei societăți comerciale, obține în cursul anului fiscal 2013 un salariu de încadrare de 2.300 lei pe lună, la care se adaugă un spor de vechime de 5%. Angajatorul achită lunar 50 lei pentru abonamentul telefonic care poate fi folosit doar în scopul îndeplinirii sarcinilor de serviciu. De asemenea, cu ocazia zilei de 8 martie, angajatorul oferă salariatei un cadou în valoare de 200 lei. Calculați impozitul datorat de contribuabil la sfârșitul lunii martie 2013 dacă acesta plătește din salariu contribuția la fondul de pensii facultative în valoare de 150 lei/lună (considerați cursul valutar de 4,2 lei/euro).

R: Vbr = 2.465 lei; BC = 1.851 lei; **I V sal = 297 lei**

**4.** Calculați deducerea personală acordată unui salariat care la sfârșitul lunii decembrie obține un salariu de încadrare de 1.500 lei (la care se acordă sporuri de 10% prevăzute în contractul de muncă colectiv) și tichete cadou de 500 lei, știind că acesta are în întreținere trei copii minori (cel mai mare primește o bursă de merit de 300 lei/lună).

R: Vbr = 2.150 lei; **DP = 149 lei**

**5.** Un contribuabil, angajat al unei societăți comerciale unde are funcția de bază, obține în cursul anului fiscal 2012 un salariu de încadrare de 1.200 lei pe lună. În calitate de salariat la un al doilea loc de muncă contribuabilul obține un salariu de 600 lei pe lună. Calculați impozitul total datorat de contribuabil la sfârșitul lunii octombrie 2012.

R: BC1 = 777 lei; IV1 = 125 lei; BC2 = 504 lei; IV2 = 81 lei; **I T(oct 2013) = 206 lei**